CELEX: 62011TA0456
Language: sl
Date: 2013-11-14 00:00:00
Title: Zadeva T-456/11: Sodba Splošnega sodišča z dne 14. novembra 2013 – ICdA in drugi proti Komisiji (REACH — Prehodni ukrepi glede omejitev, ki se uporabljajo za proizvodnjo, dajanje na trg ter uporabo kadmija in njegovih spojin — Priloga XVII k Uredbi (ES) št. 1907/2006 — Omejitev uporabe pigmentov s kadmijem v plastičnih materialih — Očitna napaka pri presoji — Analiza tveganj)

21.12.2013   
            
            
               SL
            
            
               Uradni list Evropske unije
            
            
               C 377/12
            
         Sodba Splošnega sodišča z dne 14. novembra 2013 – ICdA in drugi proti Komisiji
   (Zadeva T-456/11) (1)
   
   (REACH - Prehodni ukrepi glede omejitev, ki se uporabljajo za proizvodnjo, dajanje na trg ter uporabo kadmija in njegovih spojin - Priloga XVII k Uredbi (ES) št. 1907/2006 - Omejitev uporabe pigmentov s kadmijem v plastičnih materialih - Očitna napaka pri presoji - Analiza tveganj)
   2013/C 377/28
   Jezik postopka: angleščina
   
      Stranke
   
   
      Tožeče stranke: International Cadmium Association (ICdA) (Bruselj, Belgija), Rockwood Pigments (UK) Ltd (Stoke-on-Trent, Združeno kraljestvo), in James M Brown Ltd (Stoke-on-Trent) (zastopnika: sprva K. Van Maldegem in R. Cana, odvetnika, nato R. Cana)
   
      Tožena stranka: Evropska komisija (zastopniki: sprva P. Oliver in E. Manhaeve, zastopnika, skupaj s K. Sawyerjem, barrister, nato P. Oliver in E. Manhaeve)
   
      Predmet
   
   Predlog za razglasitev delne ničnosti Uredbe Komisije (EU) št. 494/2011 z dne 20. maja 2011 o spremembi Uredbe (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) glede priloge XVII (kadmij) (UL L 134, str. 2) v delu, v katerem omejuje uporabo pigmentov s kadmijem v drugih plastičnih materialih, kot so tisti, v katerih je bila ta uporaba omejena pred sprejetjem Uredbe št. 494/2011.
   
      Izrek
   
   
               1.
            
            
               Uredba Komisije (EU) št. 494/2011 z dne 20. maja 2011 o spremembi Uredbe (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) glede priloge XVII (kadmij) se razglasi za nično v delu, v katerem omejuje uporabo oranžnega kadmijevega sulfoselenida (št. CAS 1256 57-4), rdečega kadmijevega sulfoselenida (št. CAS 58339-34-7) in kadmijevega cinkovega sulfida (št. CAS 8048-07-5) v zmeseh in izdelkih, ki so proizvedeni iz sintetičnih organskih polimerov, ki niso tisti, za katere je bila ta uporaba omejena pred sprejetjem Uredbe št. 494/2011.
            
         
               2.
            
            
               V preostalem se tožba zavrže.
            
         
               3.
            
            
               Evropska komisija nosi 90 % svojih stroškov in 90 % stroškov, ki so jih priglasile International Cadmium Association (ICdA), Rockwood Pigments (UK) Ltd in James M Brown Ltd.
            
         
               4.
            
            
               ICdA, Rockwood Pigments (UK) Ltd in James M Brown Ltd nosijo 10 % svojih stroškov in 10 % stroškov, ki jih je priglasila Komisija.
            
         
      (1)  UL C 298, 8.10.2011.